izzako/sundanese-pixelgpt huggingface dataset:
Dina taun 1960, geus disusun ngaran siklon tropis numutkeun alfabet
Umumna mah ngaran siklon tropis henteu ngagunakeun ngaran anu dimimitian ku aksara Q, U, X, Y, Z. Minangka conto, daftar ngaran siklon tropis dina taun 1973 nyaéta Anna, Blanche, Carol, Debbie, Eve, Francelia, Gerda, Holly, Inga, Jenny, Kara, Marta, Netty, Orva, Peggy, rhoda, Tanya, Virgy, jeung Wenda
Nepi ka taun 1978, siklon tropis dibéré ngaran siga ngaran awéwé utamana di Atlantik jeung Pasifik tapi lantaran ayana pengaduan kaum wanita ngeunaan prasangka séksual maka ngaran lalaki mimiti dipaké, misalna siklon Alex, Bruno, jeung Gordon
Tapi sanajan kitu ngaran awéwé masih ngadominasi dina pangaranan siklon tropis, misalna dina bulan Agustus 2005 Amérika Sarikat kadatangan Siklon Katrina di daérah Lousiana, Arizona, jeung Mississippi
Katrina mangrupa mamala anu panggoréngna dina sajarah Amérika Sarikat tepi ka nyababkeun rébuan jalma maot, leuwih ti sajuta masarakat ngungsi, nyababkeun karugian anu gedé pisan keur industri minyak jeung sajabana
Hal ieu nyababkeun Amérika tepi ka ngirimkeun 40.000 tangtara ka daérah mamala
Sanggeus Katrina disusul ku badai Rita datang deui ka Amérika
Jadi, unggal siklon tropis téh miboga ngaran séwang-séwangan
Di Samudra Atlantik jeung di sabudeureun Australia, siklon tropis dibéré ngaran siga ngaran jelema
Misalna aya siklon tropis Andrew di Florida dina taun 1992, atawa siklon tropis Tracy anu ngaratakeun 80% padumukan di Darwin dina taun 1998
Di Samudera Pasifik Kulon, ngaran siklon tropis bisa leuwih variatif saperti siklon tropis Anggrék (ngaran kembang), Kadu (ngaran buah), Nuri (ngaran manuk), Halong (ngaran teluk di Vietnam), Mekhala (widadari guntur), Bavi (ngaran pagunungan di Vietnam bagéan kalér) jeung Fengshen (déwi angin)
Kecepatan Angin Maksimum
Anu dimaksud kecepatan angin maksimum nyaéta angin anu lilana rata-rata 10 menit pangtéréhna anu aya di wilayah sirkulasi siklon
Angin kalawan kecepatan anu pangtéréhna biasana aya di wilayah cingcin di deukeut puseur siklon, atawa lamun ieu siklon miboga panon, maka posisina aya di dingding panon
Ukuran Siklon Tropis
Ukuran siklon tropis nétélakeun diaméter wilayah anu ngalaman "gale force wind"
Ukuran siklon tropis téh rupa-rupa ti mimiti 50 km ("Cyclone Tracy", 1977), tepi ka 1100 km (Typhoon Ti, 1979)
Daérah tumuwuhna siklon tropis ngawengku Atlantik Kulon, Pasifik Wétan, Pasifik Kalér beulah kulon, Samudra Hindia beulah kalér jeung kidul, Australia jeung Pasifik Kidul
Kurang leuwih dua per tilu kajadian siklon tropis aya di beulahan bumi bagéan kalér
Kurang leuwih 65% siklon tropis kawangun di daérah antara 10° - 20° tina garis ékuator, ngan saukur 13% siklon tropis tumuwuh di luhureun daérah lintang 20°, sedengkeun di daérah lintang handap (0° - 10°) siklon tropis jarang kawangun
Daérah tumuwuhna siklon tropis bisa dibadi jadi tujuh wilayah
Ieu wilayah ngawengku sagara di sakuliah dunya
Proses Kawangunna Siklon Tropis
Sakumaha ngaranna, siklon tropis tumuwuh dina cai di sabudeureun daérah tropis, utamana anu miboga suhu cai sagara anu haneut
Jumlah siklon tropis anu tumuwuh di beulahan bumi béh kalér rata-rata 57,3 kajadian dina sataun jeung di beulahan bumi béh kidul rata-rata 26,3 siklon tropis dina sataun (dumasar data dina taun 1968-1989)
Biasana siklon tropis kawangun di daérah lintang 10° atawa leuwih, sedengkeun dina lintang antara 5° tepi ka 10° aya nu disebut déprési tropis atawa kaayaan awal siklon
Di ieu daerah bisa ogé aya badai tropis lamun suhu laut leuwih panas
Ku lantaran kitu cai di Indonésia bisa kaasup daérah anu bébas siklon tropis tapi akibatna bisa mangaruhan cuaca di sabudeureun Indonésia
Siklon tropis bisa kawangun kalawan sarat-sarat ieu di handap: Jadi bisa ditarik gurat badagna yén fase pangwangunan siklon tropis téh ngaliwatan tilu tahap nyaéta: Di tempat lain di dunya, hurikan dipikawanoh minangka "Bagyo" di Filipina, "Chubasco" di Meksiko, jeung "Taino" di Haiti
Bagéan tengah badai siklon tropis anu disebut panon mangrupa lingkaran anu diaméterna ti 10 tepi ka 100 kilométer, paling sering kurang leuwih 40 méter
Kecepatan angin di bagéan ieu leuwih handap komo lamun langitna keur cerah
Panon dikurulilingan ku méga padet anu jangkungna 16 kilométer kalawan angin jeung hujan nu gedé pisan
Siklus Hirup Siklon Tropis
Siklon tropis miboga daur hirup ti mimiti prosés pangwangunanana tepi ka paéhna
Siklon hirup siklon tropis bisa dibagi jadi opat tahapan nyaéta: Waktu rata-rata anu dibutuhkeun ku hiji siklon tropis keur mimiti tumuwuh tepi ka leungitna kurang leuwih tujuh poé tapi variasina bisa ti sapoé tepi ka tilu puluh poé
Distribusi bulanan ningalikeun yén lolobana siklon tropis aya dina ahir musim panas jeung awal musim gugur, sanajan siklon tropis bisa kajadian dina bulan naon waé di Pasifik Utara beulah kulon
Waktu hirup siklon tropis ti sababaraha jam nepi ka 2 minggu kalawan rata-rata 6 poé ti mimiti badai tepi kaasup ka daratan atawa belok ka daerah subtropis
Gaya gésékan ngahambat gerak hawa nepi ka angin ngaleutikan
Sedengkeun éta, gaya gradien tekenan henteu dipangaruhan ku gésékan lantaran henteu gumantung kana gerak hawa
Gaya coriolis dipangaruhan ku gaya gésékan jeung jadi leutik lantaran angin ngaleutikan
Akibatna, kasaimbangan géostropik henteu jadi nepi ka angin motong isobar ka arah tekenan handap jeung sistem angin jadi museur (konvergen)
Usum Siklon di Sabudeureun Indonesia
Dumasar klimatologina, wilayah Indonésia anu aya di sabudeureun garis khatulistiwa kaasup kana wilayah anu henteu kaliliwatan ku siklon tropis
Tapi sanajan kitu, loba ogé siklon tropis anu aya di sabudeureun wilayah Indonésia
Hal ieu ngabalukarkeun akibat anu henteu langsung kana kondisi cuaca di Indonésia
Contona waé, siklon tropis Rossie (2008) anu kawangun di Banten beulah kulon, siklon tropis Kirrily anu kawangun di sabudeureun kapuloan Aru, siklon tropis Inigo, anu waktu masih jadi bibit bisa ngaliwatan Nusa Tenggara jeung badai tropis Vamei (2001) anu diklaim minangka badai tropis anu kawangun pangdeukeutna jeung khatulistiwa nyaéta di sabudeureun semenanjung Malaka, perenahna dina koordinat 1.5° LU
Kalawan ngagunakeun data taun 1964 tepi ka taun 2005 keur kajadian siklon tropis di wilayah Samudra Hindia Tenggara jeung taun 1951 tepi ka 2006 keur kajadian siklon tropis di wilayah Pasifik Barat Laut, geus dilakukeun perhitungan keur meunangkeun gambaran kajadian siklon tropis di wilayah anu deukeut jeung Indonésia utama di wilayah antara 90° tepi ka 150° BT jeung 30° LS tepi ka 30° LU
Siklon Tropis di Indonésia Beulah Kidul
Keur siklon-siklon tropis di wilayah anu deukeut jeung Indonésia kalawan histori data salila opat puluh dua taun yén di beulah kidul siklon tropis panglobana aya dina bulan Pébruari nyaéta 23% kajadian dina sabulan
Disusul ku bulan Maret, (22%), Januari (21%), Désémber (14%) jeung April (11%)
Tapi sanajan kitu dina bulan Juni, Juli, Agustus, jeung Séptémber dipikanyaho mangrupa bulan-bulan anu salila opat puluh dua taun euweuh kajadian siklon tropis
Siklon tropis di wilayah ieu mindeng aya dina bulan Pébruari nyaéta 122 kajadian salila opat puluh dua taun kalawan rata-rata kajadian ngahontal 2,9 kajadian per taun
Dina bulan ieu kajadian siklon tropis anu panglobana dialaman dina taun 1968 di mana waktu harita aya tujuh kali siklon tropis
Sanajan kitu, aya ogé dina bulan Pébruari euweuh hiji-hiji acan siklon tropis sakumaha anu kajadian dina taun 1967, 1990, jeung 2002
Bulan Désémber mangrupa bulan terahir kadua anu aktif
Salila opat puluh dua taun aya tujuh puluh genep kajadian siklon tropis kalawan niléy rata-rata 1,8 kajadian per taun
Kondisi ékstrim kungsi dialaman dina taun 1973 nu mana aya genep kali kajadian siklon tropis dina sabulan
Dina bulan Juni jeung Agustus aya frékuénsi pangleutikna di mana salila opat puluh dua taun euweuh hiji-hiji acan siklon tropis
Siklon Tropis di Indonésia Beulah Kalér
Kalawan data histori anu leuwih panjang (56 taun), dipikanyaho yén wilayah anu deukeut jeung Indonésia beulah kalér ngalaman kajadian siklon tropis anu panglobana dina bulan Agustus di mana 20% siklon tropis kajadian dina bulan ieu
Disusul ku bulan Séptémber (18%), Juli jeung Oktober (15%)
Dina bulan Agustus, kalawan rata-rata kajadian 5,2 kali siklon tropis per taun, kondisi ékstrim maksimum kungsi aya dina taun 1960 (13 kajadian siklon tropis dina sabulan) jeung kondisi ékstrim minimun aya dina taun 1980 (ngan kajadian 2 kali siklon tropis dina sabulan)
Sabalikna kalawan jumlah anu pangleutikna tilu belas kali dina 56 taun, bulan Pébruari ngalaman kajadian paling ékstrim maksimum dina taun 1967 jeung 1976 kalawan 2 kali kajadian siklon tropis jeung dina 45 taun lainna henteu ngalaman deui siklon tropis
Dina bulan Agustus anu mangrupa bulang pangsibukna keur kamekaran siklon tropis di wilayah ieu, tina 323 kajadian aya 107 kajadian anu mekar jadi badai tropis di antarana ngagedéan jadi hurricane
Dina bulan Pébruari anu mangrupa bulan kalawan jumlah kajadian siklon tropis pangsaeutikna (13 kajadian) ngan saukur aya hiji siklon tropis anu mekar jadi hurricane
Akibat Siklon Tropis
Lantaran ukuranana anu kacida gedéna, angin badag, jeung méga anu dipibogana, siklon tropis nyababkeun akibat anu kacida gedéna ka tempat-tempat anu diliwatanana
Ieu akibat bisa mangrupa angin nu gedé, hujan badag tuluy-tulutan, tepi ka nyababkeun banjir, gelombang nu luhur, jeung gelombang badai ("storm surge")
Gelombang badai nyaéta naékna permukaan laut sapanjang basisir kalawan téréh lantaran angin anu ngarahkeunana ka daérah basisir
Siklon tropis di Bangladesh 13 Nopémber 1970 nyababkeun gelombang badai tepi ka 6-9 méter
Siklon tropis di laut bisa nyababkeun gelombang anu jangkung, hujan gedé, jeung angin anu tarik pisan
Hal ieu bisa ngaganggu lalayaran internasional jeung miboga poténsi keur neuleumkeun kapal
Siklon tropis bisa muterkeun cai jeung nyababkeun gelombang sagara anu anu luhur
Di daratan, angin anu tarik bisa ngaruksak atawa ngancurkeun kandaraan, wangunan, sasak, jeung benda-benda lainna
Gelombang badai "(storm surge") atawa ngaronjatna permukaan sagara akibat siklon tropis mangrupa akibat anu panggoréngna nu bisa tepi di daratan
Numutkeun sajarah, 90% siklon tropis bahaya pisan
Muterna siklon tropis anu ngahontal daratan jeung "vertical wind shear" di sabudeureunana bakal ngahasilkeun tornado
Tornado bisa ogé dihasilkeun minangka akibat tina vortisitas dina dingding panon siklon anu bisa tahan nepi ka daratan
Anu dimaksud akibat langsung siklon tropis nyaéta akibat anu disababkeun ku siklon tropis nu aya di daérah-daérah anu diliwatanana
Hal ieu bisa mangrupa gelombang anu luhur, gelombang badai nu mangrupa naékna muka sagara saperti cai pasang anu luhur pisan, hujan gedé dibarengan ku angin badag
Contona waktu hiji wilayah di Indonésia ngalaman akibat langsung ayana siklon tropis nyaéta waktu aya kajadian langka siga tumuwuhna siklon tropis Kirrily di luhureun Kapuloan Kai, Laut Banda dina tanggal 27 April 2009
Kirrily nyababkeun hujan badag jeung "storm surge" di ieu daérah
Kacatet puluhan imah ruksak jeung puluhan lainna kakeueum, jalan ruksak, jeung aya gelombang luhur ti tanggal 26 April tepi ka 29 April
Curah hujan anu kacatet di Tual per 24 jam nyaéta 20mm, 92mm, jeung 193 mm, dina tanggal 27 April, 28 April, jeung 29 April 2009
Akibat Teu Langsung
Indonésia lain mangrupa daérah liliwatan siklon tropis, tapi sanajan kitu ayana siklon tropis di sabudeureun Indonésia, utamana anu kawangun di sabudeureun Pasifik Barat Laut, Samudra Hindia Tenggara, jeung Australia bakal mangaruhan pangwangunan pola cuaca di Indonésia
Parobahan pola cuaca ku ayana ieu siklon tropis anu ngajadikeun siklon tropis méré akibat henteu langsung kana kondisi cuaca di wilayah Indonésia
Akibat henteu langsung ku ayana siklon tropis bisa mangrupa: Pusat Peringatan Dini Siklon Tropis (TCWC)
Tujuan utama tina hiji sistem peringatan dini siklon tropis nyaéta keur ngurangan korban jiwa, barang-barang, pakaya, jeung masalah anu disababkeun ku siklon tropis kalawan nyadiakeun peringatan dini anu akurat jeung tepat waktu keur komunitas-komunitas anu kaancam
Dina sistem peringatan dini siklon tropis aya 4 (opat) pihak anu miboga peranan gedé di antarana: Ku lantaran siklon tropis kacida bahayana, di sakuliah dunya kasebar rupa-rupa pusat peringatan dini siklon tropis atawa ("Tropical Cyclone Warning Centre") anu tugasna ngamonitor unggal kajadian siklon tropis
Di unggal tempat, ieu monitoring dilakukeun unggal poé salila 24 jam henteu eureun-eureun ngagunakeun rupa-rupa téhnologi ti mimiti satelit, radar, stasion-stasion panalungtikan nu maké awak atawa henteu
Tujuanana nyaéta mikanyaho tempat tumuwuhna siklon tropis, gerakanana, jeung kakuatanana
Salian ti éta, pusat-pusat peringatan dini ogé tugasna keur méré informasi jeung peringatan dini sarta nyebarkeun éta informasi ka wilayah-wilayah anu bakal keuna ku akibatna
Dina kerangka internasional, Organisasi Metéorologi Dunia (WMO) ngaliwatan Tropical Cyclone Program (TCP) geus nyieun hiji sistem peringatan dini siklon tropis di mana unggal daérah kamekaran siklon tropis geus miboga pusat-pusat peringatan dini siklon tropis
Tujuan Tropical Cyclone Program WMO (WMO/TCP) nyaéta ngadorong jeung ngordinir rarancang jeung implementasi tindakan mitigasi mamala anu diakibatkeun ku siklon tropis di sakuliah dunya
Lantaran henteu sakabéh wilayah dipangaruhan ku siklon tropis jeung struktur régional henteu salilana tepat jeung basin siklon tropis
TCP ngadegkeun komite siklon tropis anu ngalegaan tepi ka badan-badan régional
Ieu komite ogé ngawengku sababaraha samudra anu mangrupa lokasi tumuwuhna siklon tropis
Petunjuk téhnis dijieun keur ngajalankeun ieu program siklon tropis
Eusi ieu petunjuk téhnis di antarana ngeunaan tugas stasion, alamat-alamat, telepon jeung nomer telekomunikasi lainna, prosedur telekomunikasi, términologi, définisi, prosedur, konvénsi ngaran siklon tropis, unit konvvérsi, koordinasi, sarat-sarat analisis, diseminasi jeung observasi radar jeung satelit, pengintaian kapal udara jeung susunan kalimah dina peringatan dini
Ngaliwatan WMO/TCP geus dijiieun hiji standarisasi prosedural anu kudu ditimbang-timbang dina pelaksananana di badan-badan régional
Dina dasarna aya 2 (dua) jenis peringatan dini siklon tropis nyaéta peringatan dini keur wilayah daratan jeung laut, jeung peringatan dini keur laut lepas (kadang-kadang dikenal ogé ku sebutan "marine warning")
Unggal nagara anggota badan régional biasana boga tanggung jawab keur nyieun peringatan dini di wilayah daratan jeung basisir masing-masing, sedengkeun keur peringatan dini laut lepas geus ditunjuk sababraha pusat peringatan dini siklon tropis (Tropical Cyclone Warning Centre, TCWC), di mana tiap TCWC geus miboga tanggung jawab keur daérahna masing-masing
Maja ("Aegle marmelos" "(L.) Correa" nyaéta tutuwuhan bentukna tangkah anu tahan di lingkungan anu keras tapi daunna gancang maruragan sarta asalna ti daérah Asia Tropika jeung Subtropika
Tutuwuhan ieu biasana di pelak di pakarangan imah sarta teu kudu maké "perawatan" husus
Maja masih kénéh sadulur jeung kawista
Di Bali kawentar ngaranna téh "bila"
Di Pulo Jawa, maja sering patukeur jeung berenuk padahal duanana nyaéta dua tutuwuhan anu béda
Berebuk spésiés "crescentia alata" bentukna sarua jeung "crescentia cujete" ngan ukuran buahna nu leutik
Berenuk jeung maja paling babari dibédakeun tina kembangna, kembang berenuk mah rada kuncup sedengkeun maja mah mekar
Tina tangkalna, berenuk mah pendék jeung nguyupuk, maja mah gedé jeung jangkung
Buah maja kawentar ngaran "bael, stone apple, bili, wood apple, bengal quince", atawa "golden apple" mangrupa spesiés tangkal bungbuahan anu asalna ti India
Tangkal maja dianggap sakral ku umat Hindu Maja hiji-hijina spesiés dina "genus" "aegle."
Tutuwuhan ieu téh bisa tetep jadi dina kaayaan lingkungan anu karas, upamana waé dina suhu anu kaleuleuwihi; contona usum halodo nepi ka -7°C dina usum tiris di Punjabi (India), dina dataran luhur nepi ka +1.200m
Di Asia Tenggara, maja ukur bisa kembangan jeung buahan kalawan hadé dina usum garing, jeung teu kapanggih dina "elevasi" luhureun 500m
maja mampuh nyaluyukeun dina lahan anu ngandung rawa, taneuh garing, jeung taneuh nu rada biasa ("salin")
Warna kulit luar buah maja héjo tapi eusina konéng atawa oranyeu
Bauna seungit jeung cairanna amis, papalingpang jeung anggapan jalma yén rasa buah maja téh pait
Sakumaha umumna jeruk, bah maja bisa diolah jadi "serba"t, selé, sirop, atawa "nektar", kulitna bisa dijieun "marmalade"
Di handap ieu klasifikasi maja nyaéta: Anatomi jeung Morpologi Maja
Maja ngabogaan daun nu gampang murag, ukuran daunna leutik nepi ka sedeng, jangkung tangkalna 10-15 m. Dahan anu kolot teu cucukan, tapi cabang jeung rang-rangna cucukan aya nu tunggal aya nu sapasang, panjangna kira-kira 1-2 cm
Daun tunggal selang-seling, nganak tilu daun, gagang daun 2-4 cm, gagang anak daun nu sisi 3 m, gagang daun nu tengah 15 mm, lembar anak daun gigir rada buleud ukuran 7 cm x 4,2 cm, lembar daun tengah bunder endog sungsang ukuran 7,5 x 4,8 cm, kelenjarna lemes jeung padet
Kembangna runtuyan renung dina kélék daun, panjangna 4-5 cm, kalokopna rérégéan lébar panjang 1,5 cm, daun mahkota ngabuleud endog sungsang, 14 mm x 8 mm, kahéjo-héjoan jeung bodas, gagang putikna pendék pisan
Buahna buleud diaméter 5-12,5 cm, kalayan kulit kaian jeung teuas (batokan), ngawengku 8-16 (20) ségmén, 6-10 siki dina daging cair kentel jeung léngkét
Buah maja ngabogaan rasa anu amis, seungit, jeung seukeut dina tikoro
Mangpaat tutuwuhan maja pikeun kaséhatan awak kacida lobana
Kandungan dina buah maja kacida lobana, di antarana vitamin C, "thiamin, karoten, niasin, protein, karbohidrat, lemak, kumarin, marmelosina, steroid, alkkaloida" jeung minyak
Anapon mangpaat jeung hasiatna nyaéta: 1
Ubar Muncrut Buah Maja ngandung haramay (serat) anu luhur, ku kituna buah ieu épéktip pikeun ngeureunkeun muncrut ku cara di dahar langsung atawa di inum dijieun jus
Ubar Lambung Saupama lambung karasa eungap, bisa diungkulan ku cara ninyuh akar maja maké sagelas cai haneut
Ubar Tatu Tutuwuhan ieu ngabogaan sipat antibiotik, cocok pisan pikeun ngungkulan inpéksi dina tatu
Carana akar atawa daun maja digerus nepi ka lembut, terus dibalurkeun kana tatu sangkan teu inpéksi
Ubar Ratug Jantung Upama jantung urang ngarasa ratug, anu teu dibalukarkeun ku kareuwas atawa kaayaan haté hartina urang keur ngalaman kasakit anu serieus, sarta kudu buru-buru diubaran
Carana nginum cai godogan akar maja
Ubar Arateul Buah maja miboga hasiat pikeun ubar arateul, carana ku cara ngadahar buahna, atawa ngaréndos daunna dicampr ku daun seureuh, jeung apu, tuluy dibalurkeun kana kulit anu arateul
Ubar Hésé Miceun Cara ngungkulan ieu panyakit nyaéta ku cara ngadahar buah maja sacara rutin unggal poé
Nurunkeun Panas Carana nyaéta ninyuh akar maja maké sagelas cai panas, tiiskeun tuluy diinum
Ngalemeskeun Kulit Buah maja ngandung vitamin C anu dipercaya ngabogaan peran pikeun ngawangun kolagén, anu pungsina pikeun ngajaga élastisitas kulit, sangkan kulit tetep lemes, cahayaan sarta ngajaga kulit tina sinar panon poé
Ubar Gula (Diabetes) Daun maja alus pikeun nurunkeun kadar gula anu aya dina getih, carana daun maja digodog sarta cai godoganna dinum sacara rutin dua kali dina sapoé
Ubar Dipacaok Oray Ubar dipacok oray sangkan racunna teu nyaliara nyaéta ku daun, akar jeung rang-rang maja
Pikeun Seuseungitan Kulit buah maja miboga sipat nu seungit, ku kituna cocok pikeun dijad ikeun seuseungitan alami
Ubar Anémia Carana buah maja anu geus garing dicampurkeun jeung susu sapi, tuluy diinum
Ubar Sangkan Konséntrasi Carana nyaéta buah maja nu geus asak dicampur jeung mantéga sarta gula, tuluy didahar unggal poé
Gemuk Organik tina Buah Maja
Maja ngandung kandungan nitrogén anu luhur, sarta ngandung zat tumbuh anu hadé pikeun tutuwuhan
Pikeun nyieun gemuk organik butuh "Mikroorganisme Lokal (MOL)" salaku starter, gunana pikeun nguréy bahan organik jadi unsur hara anu dibutuhkeun ku tutuwuhan, nya buah maja pisan anu bisa dijieun MOL téh
Nyieun MOL tina maja, cara anu kahiji nyaéta néangan buah maja anu geus kolot atawa asak, kalayan ciri-ciri lamun dicekel batokna karasa teuas, warna kulitna héjo caang
Kandungan gula di jerona bakal mantuan kana prosés perméntasi
Saterusna maja dibeulah jadi dua, cokot dagingna tuluy diancurkeun bisa ku séndok, leungeun atawa maké blénder
Sanggeus lemes, asupkeun kana botol kurut ukuran 600 ml, tuluy eusian ku cibéas kira-kira 400 ml, botol ulah nepi ka pinuh, sésakeun kira-kira saparapatna
Ku lantaran perméntasi ngandung gas, ku kituna unggal botol kudu dibuka sakeudeung pikeun ngaluarkeun gas, tuluy ditutupan deui, prosés éta dibalikan deui nepi ka éta campuran umurna 10-14 poé, sarta geus bisa digunakeun
Cai campuran éta bisa dicéborkeun atawa maké "sprayer" sarta teu maké dosis anu netep, contona 250 ml MOL bisa pikeun 5 liter cai
Simpanseu (sering disingget dina basa Inggris, "chimp"), nyaéta ngaran umum pikeun dua spésiés anu masih hirup tina monyét dina "genus" "pan"
Walungan Kongo ngawangun wates tempat cicing alamiah tina dua spésiés: Simpanseu nyaéta anggota ti kulawarga "Hominidae", sarua jeung gorila, manusa ogé orangutan
Simpanseu mangrupa salah sahiji jenis primata anu teu boga buntut
Ukuran awakna gedé, anu jalu jangkungna 77–92 cm, sedengkeun dantenna kira-kira 70–85 cm
Beuratna maksimal 50 kg, awakna katutup ku mantel bulu anu panjang jeung kandel, warnana hideung semu abu-abu
Bentuk beungeut jeung gado rada ngagantung, biwir ipis, jeung bagian halisna nonjol kalawan jelas
Sato ieu ngabogaan ceuli anu ukuranna rélatip gedé, dadana lega, anggota badanna katingali paranjang, sanajan ari ramona mah parondok
Leungeunna kuat, beungeut anak simpanseu mirip jeung indungna dibédakeunna ceuli anak simpanseu mah katingali semu beureum jeung buluna teu kandel, carang kénéh
Klasifikasi simpanseu nyaéta: "Ordo: Primates" "Subordo : Catharhinien" "Family : Pongidae" "Kingdom: Animalia" "Phylum: Chordata" "Class: Mammalia" "Tribe: Hominini" "Genus: Homo" "Species: Homo sapiens" Tempat Cicing (Habitat)
Simpanseu sumebar di Aprika Barat jeung Aprika Tengah anu ngawengku Zaire, Sinegal, jeung Tasmania
Primata ieu biasana cicing d leuweung tropis, tapi kapanggih ogé di leuweung awi, rawa, jeung sakapeung di tegalan jukut
Simpanseu biasana cicing dina tatangkalan sarta ngagunakeun daun pikeun sayangna
Asakna Séksualitas simpanseu dina umur 5-6 taun, usum perkawinana sapanjang taun
Simpanseu bikang ngalaman siklus ménsturasi salila 35 poé, kalayan mangsa évolusina 6 poé
Mangsa reuneuhna 200-260 poé, kalayan anakna rata-rata hiji maksimalna dua
Simpanseu bikang bakal ngalayanan sababraha hiji simpanseu jalu, sarta bakal ngasuh anakna nepi ka umur 4 taun
Di tempat hirupna, simpanseu ngadahar rupa-rupa bungbuahan jeung dangdaunan
Dina usum halodo simpanseu bakal ngadahar sisikian, kembang jeung bagian tatangkalan anu hipu, karesepna kana tonjolan kai anu tapak supa
Sajaba ti ngadahar bagian tina tutuwuhan, simpanseu ogé ngadahar sababaraha rupa sasatoan
Pola Hirup Simpanseu
Kadaharan simpanseu umumna "vegetarian", sanajan sakapeung sok nyerang ka sasatoan laleutik, atawa ngadahar "seranga"
Musuh hiji-hijina anu sok sering nyerang simpanseu nyaéta oray
Kahirupan sosialna, simpanseu hirup babarengan ngawangun kulawarga, sarta dibandingkeun jeung sato séjénna simpanseu ngabogaan hubungan sosial anu kaitung maju
Simpanseu mangrupa sato sosialis, hirupna ngagorombol nepi ka 50 anggota
Sakelompokna mangrupa gabungan 3-6 kulawarga anu cicing babarengan
Simpanseu nuturkeun sistem hirarki dina gorombolanna, jalu anu pangkuatna jadi kapalana, bikang déwasa dianggap bagian tina gorombolan anu béda
Simpanseu ngabogaan aturan ketat patali jeung wilayahna, bakal timbul huru-hara gedé saupama gorombolan séjén nyerang ka wilayah nu séjénna
Simpanseu nyaéta sato anu rawan, deukdeut kana musnah sarta ngabutuhkeun panangtayungan anu total
DIna danget ieu kira-kira aya 250.000 simpanseu, tapi jumlahna condong ka turun
Conto tempat panangtayungan simpanseu nyaéta di pulo Ngamba di dano Victoria
Pulo Ngamba dianggap hadé pikeun cicing simpanseu lantaran tempatna mencil jauh tina jangkowan manusa
Pulo simpanseu Liberia, ogé salah sajiji pulo anu dikawasa ku simpanseu
Sajarah Sacara Evolusi
Génus "Pan" dianggap bagian tina sub-kulawarga "Homininae" di mana manusa ogé kaasup salah sahijina
Dua spésiés ieu mangrupa sadulur pangdeukeutna jeung manusa sacara évolusi anu masih kénéh hirup Panalungtikan Mary-Claire King dina taun 1973 manggihan 99% sasaruaan DNA antara manusa jeung simpanseu, sanajan kitu ieu panalungtikan geus diralat jadi 94% sasaruaanna, kalayan sababaraha bébédaan aya dina "non-coding" DNA
Geus diajukeun yén "troglodytes" jeung "panscus" bareng jeung "sapiens" aya dina génus "homo", daripada dina "pan"
Salah sahiji alesanna ngeunaan ieu hal nyaéta spésiés diklarifikasi deui jadi génus anu sarua dumasar sasaruaan génétis, upamana anu aya dina manusa jeung simpanseu
Pakta Unik Simpanseu
Simpanseu mangrupa sato anu asalna ti Aprika
Manusa jeung léopard mangrupa ancaman pikeun lumangsuna hirup simpanseu
Simpanseu resep hirup ngagorombol
Normalna simpanseu ngagunaleun dua leungeun jeung dua sukuna, tapi simpanseu ogé bisa leumpang ajeg ngagunakeun dua sukuna
Simpanseu méakeun waktuna pikeun dahar jeung saré dina tatangkaleun
Simpanseu bikang mangsa réproduktifna nepi ka umur 13 taun
Umur simpanseu 50-60 taun
Simpanseu mangrupa sato nu mampuh ngagunakeun alat dina kagiatan sapopona, conto nalika néngan kadaharan, nyieun sayangna, mesék kacang ku batu, ngagunakeun daun jang nginum, jrrd
Nyuguh Mulud nyaéta ritual anu maneuh dilaksanakeun dina poé Jumaah minggu kahiji bulan Mulud atawa lamun dina Taun Hijriah disebut Rabi'ul awwal
Kaasup wewengkon Désa Dukuhmaja Kecamatan Luragung Kabupaten Kuningan Provisi Jawa Barat
Ieu tempatna di wewengkon Cireundeu nyaéta patilasan Buyut Ratu Pakuan
Saméméhna ritual nyuguh téh dilaksanakeun ku Desa Luragung landeuh lantaran pamekaran mimiti taun 1983 di Désa Dukuhmaja
Kagiatan anu maneuh tiap taun miboga kasang tukang carita rahayat anu sumebar ngaliwatan lisan di wewengkon Luragung
Asal-usul Nyuguh Mulud
Karajaan Pajajaran sajeuroeun ancaman
Pajajaran harita keur kalaletir
Kumaha stratéhi pikeun ngungkulanana
Sangkan karajaan pajajaran henteu jadi nagri patalukan Mataram
Mataram ngajorang ka Pajajaran, lantaran hayang ngaluaskeun kakawasaanana jeung boga karep nyebarkeun agama Islam, kaasup ka tatar sunda
Jadi pucuk ti girang kaharénghéngan
Sabada Iber katarima ku Prabu siliwangi
Keur pertahanan, ieu raja tatar sunda hayang boga panglima perang nu bakal mingpin waladya balad Pajajaran tina ancaman
Mantenna menekung ka nu Maha Agung, muja brata ka Hyang Maha sukma
Kalayan weruh sadurung winara ku jalan tatapa.Sawatara jongjonan gentur tapa
Menang serat tan katingalan yén bisa waladia bala Pajajaran unggul dina pangperangan tapi kudu panglimana ku hiji jalma anu ngaranna Suramanggala.“Suramanggala, ngadeng panglima.” kitu nu ceuk haréwos nu teu katingal jinisna
Upama Suramanggala jadi panglima waladia balad Pajajaran moal aya nu bisa ngungkulan
Digugu éta serat tan katingalan.Prabu Siliwangi maréntahkeun senopati jangkung gedé
Telahna Si Céntong pikeun ngulem Suramanggala nu bakal diistrenan jadi pupuhu panglima
Opat puluh hiji prajurit disiapkeun keur ngajemput Suramanggala di tatar wétan
Si Céntong kacida héranna
Nagri Pajajaran rék ngangkir saurang kudu disusul pasukan anu saktu lobana
Teu loba tatanya, dalah dikumaha parentah raja.Teu kacaritakeun kumaha dijalanna Si Centong jeung rombonganana aya di wewengkon Luragung
Luak-lieuk, tunya-tanya ka jelma-jelma anu pasogrong di dinya
Tétéla manéhna naroskeun ka jelma nu keur macul
Dupi bumina Suramanggala di mana?” Tanyana tegep pisan
“Ituh!” Jalma pangawakan kolot, awakna ngeusi
Tutunjuk; samar imah katempo ti kajauhan
“Hatur nuhun ki silah”
Suramanggala unggeuk mumuhunan
Barang nepi ka imah anu dituduhkeun éta, tuluy uluk salam “Sampurasun”
Nembalan Nini “Rampes”
Dibukakeun pantona bari rada diangkat ku si nini
Geuning aya ménak pikir si nini éta
“Euuhh, leres ieu bumina Suramanggala?” “Leres” walonna
“Suramanggalana di mana?” “Si abah mah keur ngarambas tuh katingali ti palih dieu oge” Bari nunjuk ka jelma nu bieu ditanya
Can turun Si Nini nujuk lek Si Centong ngalieuk, prajurit nu ngahalangan malinggir méré jalan tutunjuk Si Nini
“Hah!” Ngajenghok Si Centong, beungetna ngadadak bereum
Tétéla nu bieu ditanya téh Suramanggala
Huntuna kekerot bari neuteup sekeut ka jinis nu bieu pisan ditanyaan
Kasampak Suramanggala gecruk macul
Sanggeus leungeun Si Nini diturunkeun Si Céntong ngomando sangkan pasukan balik deui nyusur Aki-aki nurustunjung
Barang nepi “Nanahaan ki silah?” Si Céntong poho tetekon
“Nanahaan kumaha ménak?” teneung di walon
“Tadi Aing téh néang ki silah!” Si Céntong ambekna nyedek
“Baruk imahna Suramanggala, lamun imahna tuh di ditu!” bari nunjuk deui “lamun Suramanggalana mah kami” disusul unggut “dupi aya pikersaeun naon ménak téh
Asa alalajrih temen” laju paculna dibersihan ku cocoték “Satadina mah rék ngajak Ki Silah ka karaton Pajajaran
Rék dijadikeun panglima waladya bala pajajaran” “Aki mah jalma bodo, geus kolot
Paralun baé ménak teu sanggup” “Wayahna Ki Silah kula kudu ngagugu parentah raja
Jadi anjeun rék dibawa ka hareupeun Prabu Siliwangi” “Kami mah geus kolot, bujeng panglima sinatria gé lain.” “Hah
Geus montong loba omong ki silah
Rék milu moal?” “Moal bisa!” “Milu moal?” Si Céntong nyentak “Moal menak teu bisa.” Teuneung perbawa wibawa
“Lamun kitu dia kudu dibawa paksa
Wayahna ieu mah parentah Raja” Teu uluk tumanya deui Si Céntong narajang, jleg
paharep-hareup jeung Suramanggala
Mesat bedog tina Sarangka sewang-séwang
Si Céntong Méré paréntah ka pasukanana nu nyekel tumbak sangkan ngepung éta Aki-aki
Lahan pasawahan jadi tempat galungan
“Hayo ulah népi leupas!” paréntah Si Centong ka pasukannana
“Abong budak ngora kahayang téh gelut wé, mun disinghareupan hiji-hiji tangtu ripuh” gerentes haté suramanggala nu kapaksa masang kuda-kuda
Geus dikepung Suramanggala, kawas hayam dikurungan ukur bisa rungah ringeuh nétélakeun anu ngepungna
Rep Suramanggala pereum
Si centong ngasongkeun bedog ti luhur lebah angeun Suramanggala
”Hiiyyaat, aaaahh” Si Centong mental ngadak-ngadak cahya bereum jeung bodas kaluar tina awak suramanggala, awakna jadi jangkung gedé simardada, tanding buta, tanding denawa
Pasukan nu ngurilingan ogé kapentalkeun
Prajurit nyangsang dina tangkal kalapa, nu nambru na batu, nangkarak jeung nangkuban dina leutak
Sakabéh pasukan nu opat puluh hiji éta
Si centong jeung salah saurang tina pasukan kabur ti éta tempat, seja mulang rék bebeja teu sanggup nedunan paréntah ti Prabu Siliwangi
Jeung ngarumasa lain tandinganana
Suramanggala téh ngawatek Ajian Triwikrama, salah saiji sampéannana napak dina congcot Gunung Ciremay sarta sabelahna napak dina gunung slamet nu aya di wewengkon Jawa Tengah (ayeuna).Opat puluh urang prajurit rék kumawula tur ngajaga wewengkon Luragung; hayang guguru ka Suramanggala
Sabab para prajurit ngarasa yakin Suramangala leuwih sakti batan raja Pajajaran
Ku suramanggala diwidian dijaradikeun anak maung opat puluh prajurit téh.Ti harita kedal wangsit: “Sing saha anu jadi kuwu luragung, tiap jumat kahiji dina bulan mulud kudu ngayakeun upacara adat nyuguh, jeung anu barangasakanna kudu turunana kaula!” Maksudna mah maraban éta anak maung nu taya lian prajurit-prajurit téa
Sabab lamun teu di parab bakal ngagalaksak kana ingon-ingon, malah mandar anak manusa ge sok jadi wadal
Upama teu diayakeun adat istiadat nyuguh téh.Numutkeun béja mah éta maung nepi ayeuna ogé masih harirup
Tapi di sireup sangkan ulah jail jeung ulah ganggu.Sajalan jeung jaman, adat nyuguh ayeuna geus kalindes jeung kungsi teu dilaksanakeun
Teu miroséa ajen budaya luhung nu ngajarkeun deui gawé bareng, sangkan icikibung sabengkeutan dina ngaraméan jeung nyukseskeun hiji calagara katelah adat nyuguh téa.Lantaran mayoritas agama Islam Ayeuna mah nyuguh diganti tina ritual nyuguhan maung jadi ritual nyugugan tamu, anu kabeneran sumping ka wewengkon Dukuhmaja di suguh tur dibagéakeun
Cingir (; , "little finger" atawa "pinky finger)" nyaéta ramo pangsisina (ulnar) jeung biasana mah mangrupa ramo pangleutikna dina leungeun manusa, lawanna nyaéta ramo jempol, ari ramo nu adekna mah nyaéta jariji
Dina basa Inggris, kecap "pinky" mangrupa turunan tina kecap basa Walanda "pink", nu hartina nyaéta cingir
Di sawatara wewengkon mah kecap "pinky" ogé jadi sebutan pikeun budak pangleutikna dina hiji kulawarga indung bapa, mun ceuk urang Sunda mah istilahna téh disebut bungsu
Aya salapan otot nu ngendalikeun ieu ramo: Tilu di sisi hipotalamus, dua fléksor ékstrinsik, dua éksténsor ékstrinsik, jeung dua otot intrinsik lianna
Ari barudak Amérika, miboga tradisi "sumpah" atawa "janji" nu dijieun di antara barudak éta ku cara ngaitkeun cingir nu saurang jeung cingir budak séjénna jeung dibarengan ku ngucapkeun jangjina
Sacara tradisional, ieu dianggap ngiket, jeung ari gagasan awalna mah yén jalma nu ngalanggar jangjina kudu motong cingirna
Aya tradisi nu sarua, di antara anggota yakuza Jepang (gangster), hukuman pikeun rupa-rupa palanggaran nyaéta dipotongna ramo cingir (istilahna disebut "yubitsume")
Ngacung-ngacung cingir ogé bisa diisaratkeun ngahina yén hiji jalma téh mibanda sirit nu leutik
Cingcin beusi mangrupa cingcin simbolis nu ilahar dipaké ku lolobana insinyur Kanada
Éta cingcin téh mangrupa simbul kareueus jeung handap asorna para profési téhnik, jeung sok dipaké utamana mah dina ramo cingir
Di Amérika Sarikat cingcin ahli téhnik téh dijieunna tina stainless steel nu dipaké dina cingir ku para pagawé kaasup insinyur "Order of the Engineer" jeung nu geus nampa "Obligation of Engineer"
Di Australi jeung Inggris, cingcin téh tawis nu sacara tradisional dipaké dina cingir leungeun kénca lalaki
Dina sawatara taun kabéhdieunakeun geus teu dipaliré deui aturan pamakéanana téh, makéna téh dina ramo mana baé sakahayangna
Ngan dominanna mah dina ramo cingir
Salmon nyaéta salah sahiji lauk anu geus kawentar di masarakat, lauk anu ngandung nutrisi sarta alus pikeun kaséhatan otak manusa
Ieu lauk téh mangrupa jenis lauk laut tina sadulur "salmonidae" anu sacara umum mangrupa spésiés "anadromous", nyaéta spésiés lauk pindah tempat "(imigrasi)" pikeun baranakanna
Lauk séjén di kulawarga "salmonidae" nyaéta lauk "Trout"
Mimitina hirup di cai biasa, tuluy megar, sanggeus megar pindah (migrasi) deui ka lautan
Ieu lauk bisa jadi lauk anu istiméwa lantaran salmon ngadahar lauk-lauk laleutik anu kabeukina jukut laut
Nya tina jukut laut ieu pisan nu ngadorong jadi "omega 3", sarta ampuh pikeun nurunkeun "kolesterol", jeung ngajaga sél-sél otak tina panyakit
Salmon boga rasa anu has, bisa karasa ni'mat sanajan teu maké bungbu
Teu héran saupama ieu lauk jadi dipikaresep di Indonésia, salmon biasana diolah jadi "sushi" jeung "sashimi"
"Sushi" jeung "sashimi" ngagunakeun lauk salmon ti Norwégia, nagara nu sok ngékspor "seafood" panggedéna sadunya
"Kingdom : Animalia" "Fillum : Chordata" "Class : Actinopterygii" "Ordo: Salmoniformes" "Familly : Salmonidae" "Genus : Oncorhyncus" "Species : Oncorhyncus sp" Jenis-jenis Salmon
Salmon jenis ieu ngabogaan tékstur anu empuk sarta ngandung minyak anu loba, beuratna 10-15 "pound"
Salmon jenis ieu mangrupa salmon panggedéna di Pasifik
Salmon jenis ieu disebut ogé "King Salmon" atawa "Oncorhynchus" "Tshawytscha", warnana aya nu bodas atawa beureum kolot
Salmon "Sockeye" nyaéa salmon anu dagingna warna beureum sarta ngandung minyak, beuratna bisa nepi ka 5-8 "pound" malah bisa nepi ka 15 "pound"
Bédana salmon "Coho" jeung salmon "sockeye" nyaéta salmon "sockeye" mah leuwih hampang tibatan salmon "coho, coho" mah bisa nepi ka 6-12 "pound" malah bisa nepi ka 31 "pound"
"Salmon coho" biasana aya di sisi walungan atawa di cai anu tiis
Salmon "Gigi Anjing"
Salmon "Gigi Anjing" teu jiga salmon séjénna, salmon jenis ieu teu boga warna anu has jeung minyakna saeutik pisan
Salmon "Gigi Anjing" beuratna bisa nepi ka 10-15 "pound" malah bisa jadi nepi ka 33 "pound"
Konjoyan salmon ieu nyaéta hampir sarua jeung anjing
Salmon Atlantik biasa disebut salmon salar nyaéta salmon hiji-hijina anu hirup di Atlantik
Beurat salmon Atlantik rata-rata 2–10 kg
Salmon ieu asalna ti Atlantik Utara tepatna ti New England nepi ka Skandinavia, beuratna kira-kira 10 kg, hanjakal jumlahna kiwari geus kari saeutik
Salmon Anjing / "Dog Salmon"
Salmon anjing atawa "Oncorhynchus Keta" nyaéta salmon anu boga warna bungur, ngaharib-harib ka geuneuk
Ieu hal mangrupa ciri has tina salmon nu sok disebut ogé "Salmon Chum" jeung "Keta Salmon"
Daging salmon anjing warnana pias, kandungan lemakna saeutik, sarta biasana dijual ka luar negri dina bentuk kaléngan atawa dibekukeun
Salmon Pérak atawa sering disebut ogé "Silver Salmon", "Coho Salmon", jeung "Oncorhynchus Kisutch" nyaéta jenis lauk anu kawentar di Puget Sound (Teluk Besar Samudra Pasifik), cicingna di anak walungan basisir jeung walungan-walungan leutik
Daging salmon pérak warnana beureum caang, warna kulitna pérak, beuratna kurang ti 5 kg sarta tékstur dagingna leuwih empuk batan salmon-salmon séjénna
"Salmon Pelangi (Rainbow Trout Salmon)"
"Salmon Pelangi" atawa Steelhéad mangrupa jenis lauk salmon anu asalna ti Samudra Pasipik Asia jeung Amerika Utara
Sanggeus dua taun hirup di laut, "Salmon Pelangi" pindah ka cai biasa pikeun ngendog
Salmon Pesisir / "Cutthroat Trout"
Salmon Pesisir atawa "Onchorhynchus Clarki" nyaéta jenis salmon asal anak walungan samudra Pasifik, Pagunungan Rocky sarta Gréat Basin di Amerika Utara, ciri has tina salmon ieu nyaéa warna beureum has di handapeun rahangna
"Salmon Pink" atawa salmon kayas nyaéta jenis salmon anu loba kapanggih di lautan Pasifik , boga ciri has daging nu warna kayas atawa beureum ngora kitu ogé dina pundukna
Sesebutan séjén pikeun Pink Samon nyaéta Bungkuk Salmon, Humpies, jeung Humpback
"Red salmon" kawentar ku ciri hasna anu ngabogaan daging warna beureum atawa oranyeu, kitu ogé kulitna
Salmon jenis ieu loba ngandung omega 3 jeung lemak teu jenuh
Jumlah salmon ieu kaitung masih loba beuratna kira-kira 2,5 kg
Pikeun ngahasilkeun kualitas salmon anu hadé, indung salmon déwasa anu dipilih, mampuh ngahasilkeun kira-kira 10.000 endog anu diinkubasi dina suhu téngki kalayan dikadalikeun tina "hatchery" cai biasa
Sanggeus megar, anak salmon diasuh di "hatchary" nepi ka 18 bulan
Dina umur sakieu, salmon mimiti "smoltify"-prosés alami parobahan "fisiologis" anu ngayakinkeun pikeun hirup dina cai asin
Di Indonésia, "budidaya" salmon kaitung masih kénéh handap, padahal sabenerna lamun urang Indonésia bisa nyieun "budidaya" lauk salmon bakal jadi kauntungan anu gedé
Lauk salmon anu aya di Indonésia asalna ti luar negri, kabutuhan salmon di Indonésia masih dikawasa kira-kira 86% impor ti Norwégia
Léngkah-léngkah Praktis Budidaya Salmon
Pikeun ngahasilkeun kualitas anu maksimal budidaya salmon, anu mimiti kudu diperhatikeun téh nyaéta bibit indung anu kualitana hadé, indung salmon anu super bisa ngahasilkeun 10.000 endog
Endog anu geus meunang prosés pembuahan diinkubasi dina wadah husus
Cai anu digunakeun dina wadah nyaéta cai biasa, sarta kaayaan suhu kudu tetep diperhatikeun jeung dikadalikeun ngarah sarua jeung kaayaan di tempat asalna
Saupama bibit salmon geus mimiti malegar, pindahkeun deui kana wadah husus pikeun prosés ngagedékeun
Prosés ieu kudu digedékeun dina "hatchery" nepi ka umur 18 bulan
Dina umur 18 bulan salmon mimiti ngalaman parobahan prosés kadéwasaan sarta geus bisa nyaluyukeun dina tempat asalna nyaéta dina cai asin
Prosés ieu disebut "smoltify" atawa prosés pisiologis
Ahir tina mangsa parobahan pisiologis ieu, ukuran salmon geus 10–12 cm sarta beurat 100 gram
Dina mangsa ieu salmon geus kudu dipindahkeun kana jaring di lauan
Satuluyna diurus dina jaring salila 18 bulan, umur sakieu beuratna bisa nepi ka 4,5 kg sarta robah jadi "salmon smolt" dewasa sarta lauk ieu geus meujeuhna dipanén
Salmon ngandung protéin jeung antioksidan "co-anzyme Q 10" pikeun nyegah panyakit jantung jeung déprési sarta ngaoptimalkeun gawé otak jeung panon ka orok jeung budak
Oméga dina salmon mampuh ngaronjatkeun lével "serotonin", unsur kimia dina otak anu matak nimbulkeun rasa gumbira
Kandungan antioksidan dina salmon ngabalukarkeun vitamin C jeung E bisa gawé leuwih lila, nepi ka maksimal dina ngaronjatkeun kaséhatan mata jeung kulit
Protéin dina salmon dibutuhkeun pikeun nyieun sél kulit, buuk, mata, otot jeung organ-organ séjénna
Lemak dina salmon "(Omega 3)" mampuh ngaronjatkeun HDL pikeun nurunkeun épék négatip tina kolésterol LDL
Nutrisi anu aya dina salmon nyaéta: Ciri-ciri Salmon nu Hadé
Ciri-ciri salmon anu hadé nyaéta: Bauna
Bau salmon anu masih kénéh seger nyaéta teu pati hanyir, saupama salmon kaambeuna bau anu teu ngeunah atawa hanyir kaleuleuwihi, hartina éta salmon kualitasna geus teu alus deui
Hal nu kudu diperhatikeun nalika meuli salmon, utamana salmon anu geus di "fillet" nyaéta salmon anu seger mah teu ngandung cai, lamun katingalina caian hartina geus kakotoran ku lingkunganna
Asang jeung Kulit
Salmon seger warna kulitna hérang jeung semu baseuh, sedengkeun asangna warna beureum
Salmon anu masih kénéh seger téksturna empuk tapi teu gampang ancur, sabalikna lamun kualitasna goréng, téksturna karasa teus
Warna daging salmon henteu bodas siga umumna lauk, salmon ngabogaan warna semu oranyeu jeung garis-garis bodas
Warna salmon anu masih kénéh seger cerah jeung rata, sabalikna lamun geus teu seger warnana pias jeung kulitna warna hideung
Upacara inisiasi atawa upacara daur kahirupan nyaéta runtuyan upacara adat anu aya dina budaya Sunda
Ieu runtuyan upacara téh dilaksanakeun ti mimiti manusa lahir nepi ka tilar dunya
Fungsina minangka rasa syukur ka Gusti Nu Maha Suci lantaran masih dipaparin kasalematan tur kabarokahan dina kahirupan
Lian ti éta ogé minangka harepan sangkan salawasna aya dina panangtayungan-Na
Rupaning upacara inisiasi di antarana nyaéta upacara dina masa kakandungan, masa kalahiran, masa budak, jatukrami, jeung "kematian."
Upacara dina Masa Kakandungan
Upacara opat bulanan
Upacara opat bulanan dilaksanakeun lantaran nalika jabang bayi umur opat bulan dina kandungan, rohna ditiupkeun ku Gusti Nu Maha Suci
Jodo, pati, bagja, cilakana mimiti ditangtukeun
Kalayan harepan dipaparin kabarokahan tur kasalametan
Biasana diayakeun acara pangajian bada ashar atawa bada maghrib
Upacara tujuh bulanan/Tingkeban
upacara anu dilaksanakeun nalika jabang bayi umur tujuh bulan dina kandungan
Biasana diayakeun pangajian laju macakeun Q.S Yusuf, Q.S Lukman, atawa Q.S Maryam
Laju disiapkeun ogé pikeun mandi ibu hamilna, anu pangutamana mah rujak kanistrén anu dijieun tina tujuh rupa buah-buahan
Ibu hamil dimandian ku tujuh urang kulawargana ku cara sakali séwang ngagunakeun tujuh lambar kaén/lawon batik
Dimandian ku cai kembang tujuh rupa
Mahar atawa mas kawin nyaéta salasahiji syarat sah dina jatukrami
Sacara umum kecap séjén anu digunakeun pikeun mahar dina Al-Qur’an nyaéta "Ajr, Shiddiq, Shaduqah", anu hartina pangajén sarta hadiah keur pangantén awéwé
Sedeng numutkeun Hamka, kecap "shidaq, shaduqat," asal tina rumpun kecap "shidiq, shadaq," ogé "shadaqah."
Dina ma’nana ngandung rasa anu jujur jeung wening
Jadi hartina harta anu dibikeun kalayan haté nu beresih wening keur pangantén awéwé nalika akad
Wangenan mahar numutkeun Ulama’fiqih mazhab, di antarana : Jenis
Jenis–jenis mahar aya dua nyaéta : Watek
Mahar bisa mangrupa duit, perhiasan, parabot rumah tangga, sasatoan, jasa, harta dagang, atawa banda-banda séjénna anu aya hargana
Syarat-syaratna nyaéta : Cara mayar
Cara mayar mahar bisa dua cara, kontan jeung hutang
Upama kontak dibikeun langsung nalika akad, sedeng upama hutang nyaéta : Hikmah
Aya sababaraha hikmah tina mahar, nyaéta : Hukum
Mahar minangka kawajiban sakumaha hukum Islam, hukum anu kuat baris jadi dadasar pikeun lalaki anu boga kawajiban ngaluarkeunana
Di antarana : " "Jeung pasrahkeun ku maranéh mas kawinna ka éta awéwé, éta téh hiji kawajiban
Tuluy upama maranéhna masrahkeun sabagéan mas kawinna ka maranéh kalawan rido'eun, éta mah beunang didahar ku maranéh kalawan suka bungah.""
" "Jeung upama maranéh rék ngaganti pamajikan ku awéwé nu lian, sedengkeun maranéh geus méré ka salahsaurang éta awéwé harta anu loba, ku maranéh ulah dicokot deui najan saeutik ogé
Naha pantes maranéh nyokot deui barang anu geus dibikeun kalawan cara anu matak kagét jeung dosa anu kasampak?""
Qutaibah bin Sa’id ats-Tsaqafi nyarita ka kami Ya’qub (nyaéta Ibnu AAbdirrahman Al-Qaari), ti Abu Hazim, ti Sahal bin Sa’ad, cenah : Aya awéwé datang ka Rasulullah SAW, tuluy nyarita : “Ya Rasulullah
Kuring datang ka anjeun masrahkeun diri (pikeun dijadikeun istri).” Rasul neuteup éta awéwé ti luhur nepi ka handap tuluy unggeuk
Nalika éta awéwé sadar yén Rasul teu méré putusan nanaon, tuluy wé manéhna diuk
Tuluy sahabat Rasul nyarita, “Ya Rasulullah
Saupama Rasul teu kersa, tikahkeun sim kuring ka anjeunna,” Rasul nalék : “Anjeun boga banda keur dijadikeun mahar?” tembalna “Demi Allah, taya pisan nanaon Ya Rasulullah
!” Sabda Rasul “Geura indit ka kulawarga anjeun, tuluy téang naha aya nu bisa dijadikeun mahar?” Tuluy éta sahabat indit
Datang deui : “Demi Allah, taya nanaon Ya Rasulullah!” Sabda Rasul : “Téang, sanajan ngan cincin beusi!” Indt tuluy datang deui, : “Demi Allah, cincin beusi ogé taya Ya Rasulullah
Tapi sim kuring gaduh sarung anu dianggo ieu.” Anjeunna tiasa nyandak satengahna Ya Rasul.” Rasul nalék “Naon anu bisa dilakukeun tina éta sarung
Upama anjeun nu maké, éta awéwé moal maké raksukan, jeung upama éta awéwé nu maké, anjeun nu teu maké raksukan.” Sahabat ngahuleng, tuluy indit
Digeroan deui ku Rasulullah
“Anjeun apal Al-Qur’an?” tembalna “Sim kuring apal surat ieu jeung surat itu.” Bari nyebutkeun sababaraha surat dina Al-Qur’an
Tuluy Rasululah nitah sangkan éta sahabat nalar éta surat
“Kiwari éta awéwé geus jadi milik anjeun, ku lanataran mahar sababaraha surat Al-Qur’an anu ku anjeun apal.” (H.R Muslim)
Indung suku atawa jempol suku nyaéta ramo pangbadagna nu dina suku jalma
ari di tétrapoda mah indung suku téh mangrupa ramo pangjerona (médial)
Di sawatara jalma mah indung suku téh lain mangrupa ramo pangjangkungna
Ari indung suku diitung minangka digitus I. Jalma nus sok nyékér atawa sok maké sendal mah indung suku jeung ramo suku kaduana téh biasa anggang, teu cara nu sok maké sapatu, indung suku jeung ramo suku kaduana téh padémpét
Umumna indung suku jalma téh leuwih panjang batan ramo kadua
Ieu mangrupa ciri titilar dina manusa, nu mana gén dominan nyumebabkeun ramo kadua leuwih panjang ("ramo morton") sedengkeun génotipe homozigot résésif aya kalawan ciri nu leuwih umum: indung suku nu leuwih panjang
Jalma nu kaserang panyakit génétik fibrodisplasia osifikans progresiva hasna mibanda indung suku pondok nu jiga tibalik ka tukang atawa médial
Dina manuk nu kaserang anisodaktili atawa heterodaktili, ramo sukuna pahareup-hareup atawa malik ka tukang, sahingga ngamumkinkeun ngerewek jeung nyéngclé Évolusi
Nalika jempol leungeun sok disebut minangka salah sahiji cap tawisan manusa, ramo leungeun tetep baé dianggap satengah primitif jeung sabenerna mah aya disakumna primata
Di manusa mah, cap ramo nu pangditurunkeunna mah nyaéta indung suku
Masalah umum patali jeung indung suku nyaéta kabentukna "haluks valgus" (ngagedéanna sendi indung suku)
Dina ndung suku ogé panyakit nu paling mindeng eunteup téh nyaéta kékéongeun (kuku nu tumuwuh ka jero kulit sisieun kuku) jeung hihileudeun
Isra Mi'raj nyaéta dua lalampahan anu béda tapi lumangsungna dina sapeuting, dina taun 621 M. Isra nyaéta lalampahan Nabi Muhammad SAW dina hiji peuting ku kersaning kakawasaan Allah SWT, ti Masjidil Haram ka Masjidil Aqsha
Isra ogé mangrupa wisata bumi atawa "rihlah ardliyah."
Hartina, lalampahan anu lumangsung anatara dua tempat anu duanana aya di bumi
Sedengkeun Mi’raj nyaéta lalampahan Nabi Muhammad SAW ti Masjidil Aqsha ka tujuh lapisan langit, laju balik deui ka Masjidil Aqsha dina peuting anu sarua
Mi’raj ogé mangrupa wisata langit atawa "rihlah samawiyah", sabab nalika mi’raj Nabi Muhammad SAW naék ka langit katut tujuh lapisna
Dina literatur "sirah nabawiyah", Isra Mi’raj anu dialaman ku Nabi Muhammad SAW aya dina taun ka sapuluh kanabianna
Tepatna dina peuting ka dua puluh tujuh bulan Rajab
Isra Mi’raj dilakonan ku Nabi Muhammad SAW sabada sapuluh taun ngajalankeun pancénna nyaéta jadi Rasul anu nyebarkeun agama tauhid
Dina sapuluh taun éta ogé rupaning kajadian mapaésan lalampahan Nabi Muhammad SAW dina ngajalankeun dakwah
Tina kajadian anu matak ngabagjakeun saperti jalma di sabudeureunna anu asup Islam, nepi ka kajadian anu matak sedih
Tilar dunyana Khadijah, istri Nabi Muhammad SAW jeung Abu Thalib, Emangna Nabi Muhammad SAW mangrupa salasahiji hal anu matak sedih pisan keur Nabi Muhammad SAW, disebut ogé taun "'amul huzni" atawa taun kasedihan
Khadijah binti Khuwailid mangrupa jalma anu munggaran ngayakinkeun Nabi Muhammad SAW ngeunaan bebeneran wahyu anu ditarimana di Gua Hira